Stesen LRT Bukit Jalil

Stesen LRT Bukit Jalil ialah stesen LRT yang terletak di Bukit Jalil, Kuala Lumpur, Malaysia dimana perkhidmatan Laluan Sri Petaling berkhidmat di stesen ini. Stesen ini dinamakan sempena lokasi stesen yang terletak di kompleks sukan Bukit Jalil. Stesen ini dibuka kepada awam pada 11 Julai 1998.

Stesen ini pernah dijadikan lokasi penggambaran filem Entrapment (1999) yang dibintangi Sean Connery dan Catherine Zeta-Jones. Anehnya, papan tanda di stesen tersebut ketika penggambaran memaparkan "Pudu", Bukit Jalil.

Ciri-ciri stesen

Lokasi
Stesen ini terletak di sepanjang Sungai Kuyoh di Sri Petaling, Kuala Lumpur. Terletak berhampiran stesen adalah Skate Park@Stadium Negara Bukit Jalil, Stadium Negara Bukit Jalil, Pusat Akuatik Negara, Stadium Hoki Bukit Jalil dan taman Bukit Komanwel.

Pelan stesen

Stesen ini adalah stesen bertingkat dengan tiga tingkat: aras platform, aras legar dan aras tanah. Stesen ini mempunyai dua platform sisi untuk perkhidmatan Laluan Sri Petaling. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif.

Perkhidmatan Bas 
Bas RapidKL laluan T580, T582 dan 652 berkhidmat di stesen ini.

Insiden 
25 September 2008 – Enam orang tercedera apabila tren yang dinaiki mereka berlanggar dengan sebuah lagi tren berhampiran stesen Bukit Jalil. Dipercayai bahawa tren pertama tiba-tiba berhenti 200 meter dari stesen sebelum dihentak oleh sebuah lagi trek atas landasan yang sama, menyebabkan perkhidmatan LRT tergendala sepanjang hari sehingga pulih pada hari keesokannya.

Rujukan

Laluan Sri Petaling
Stesen RapidKL